Nr. \_\_\_\_\_\_ Prot. Tiranë më \_\_\_/\_\_\_ 2019

**LËNDA:** Njoftim për shpallje konkursi publik.

**DREJTUAR:** AGJENCISË SË PROKURIMIT PUBLIK

**TIRANË**

**Universiteti Politeknik i Tiranës, Instituti i Gjeoshkencave, Energjisë, Ujit dhe Mjedisit shpall vendin e punës si më poshtë:**

**1 (një) punonjës kërkimor-shkencor me profil IT pranë Departamentit të Sizmologjisë, kandidatët duhet të plotësojë këto kritere:**

1. Të ketë Diplomë të Nivelit të Dytë “Master i Shkencave” në Informatikë, Inxhinieri Informatike.
2. Nota mesatare për të dy ciklet e studimit të jetë mbi 8.0.
3. Preferohen kandidatët me gradën shkencore “Doktor”, ose në proces doktorature.
4. Preferohen kandidatët me eksperiencë pune të pakten 5 - vjet, në fushën e teknologjisë së informacionit.
5. Të ketë njohuri të mira në sistemet e shfrytezimit MS Windows and Linux etj.
6. Të ketë njohuri të paktën të një gjuhe programimi (Java, C+).
7. Të ketë njohuri në përdorimin e programeve kompjuterike bazë dhe të atyre specifike lidhur me fushën e sizmologjisë.
8. Preferohen kandidatët që kanë pjesëmarrje në Konferenca Shkencore në fushën e teknologjisë së informacionit
9. Të ketë njohuri të gjuhëve të huaja, preferohet gjuha Angleze (e dokumentuar me dëshmi).
10. Të ketë aftësi të mira komunikimi dhe të punës në grup.
11. Të jetë i disponueshëm për punë të pavarur në terren dhe në qendrën kombëtare të monitorimit, për mirëmbajtjen, monitorimin, konfigurimin dhe kontrollin e pajisjeve të rrjetit sizmologjik, përfshirë dhe në situata emergjente.

**DOKUMENTACIONI DHE AFATI I DORËZIMIT**

Të gjithë kandidatët që aplikojnë duhet të paraqesin brenda datës **28.06.2019** pranë Zyrës së Burimeve Njerëzore në Rektoratin e Universitetit Politeknik të Tiranës dokumentacionin e mëposhtëm:

1. Kërkesë me shkrim për aplikim;
2. Curriculum Vitae;
3. Diplomën e studimeve universitare dhe listën e notave të noterizuar. (Aplikantët që kanë kryer studime jashtë shtetit duhet të kenë bërë njohjen e diplomave nga MASR);
4. Kopje e Diplomës Master i Nivelit të Dytë ose “DOKTOR” të noterizuar, ne rast se ka. (Aplikantet që kane kryer studime jashtë shtetit duhet të kenë bërë njohjen e diplomave nga MASR);
5. Fotokopje të pasaportës ose kartës së identitetit;
6. Kopje të librezës së punës të noterizuar;
7. Certifikatë kualifikimi dhe trajnimesh te ndryshme (ne rast se ka);
8. Dëshmi e gjuhës e noterizuar;
9. Raport mjekësor për aftësi në punë;
10. Formular vetëdeklarimi.

REKTORI

**Prof. Dr. Andrea MALIQARI**